CELEX: 32010L0003
Language: hu
Date: 2010-02-01 00:00:00
Title: A Bizottság 2010/3/EU irányelve ( 2010. február 1. ) a kozmetikai termékekről szóló 76/768/EGK tanácsi irányelv III. és VI. mellékletének a műszaki fejlődéshez történő hozzáigazítása céljából való módosításáról

2.2.2010   
            
            
               HU
            
            
               Az Európai Unió Hivatalos Lapja
            
            
               L 29/5
            
         A BIZOTTSÁG 2010/3/EU IRÁNYELVE
   (2010. február 1.)
   a kozmetikai termékekről szóló 76/768/EGK tanácsi irányelv III. és VI. mellékletének a műszaki fejlődéshez történő hozzáigazítása céljából való módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre (1) és különösen annak 8. cikke (2) bekezdésére,
   a fogyasztók biztonságával foglalkozó tudományos bizottsággal folytatott konzultációt követően,
   mivel:
   
               (1)
            
            
               A fogyasztási cikkek tudományos bizottsága (FCTB), amelyet a 2008/721/EK bizottsági határozat (2) értelmében később a fogyasztók biztonságával foglalkozó tudományos bizottság (FBTB) váltott fel, 2008. április 15-i szakvéleményében azt a következtetést vonta le, hogy az Ethyl Lauroyl Arginate HCl biztonságos a fogyasztók számára, amennyiben a szappanokban, korpásodás elleni samponokban és nem szórófejes dezodorokban nem haladja meg a 0,8 %-os engedélyezett legnagyobb koncentrációt. Ezért ezt az anyagot fel kell venni a 76/768/EGK irányelv III. mellékletébe.
            
         
               (2)
            
            
               Az FCTB ugyanezen szakvéleményében azt is leszögezte, hogy az Ethyl Lauroyl Arginate HCl biztonságos a fogyasztók számára, amennyiben kozmetikai termékekben tartósítószerként használva nem haladja meg a 0,4 %-os engedélyezett legnagyobb koncentrációt. A bizottság ugyanakkor úgy vélte, hogy ajakápolási termékekben, valamint szájápolási termékekben és spray-kben nem szabad használni, mivel irritálhatja a nyálkahártyát és a légutakat. Ezért ezen korlátozások feltüntetése mellett kell felvenni a 76/768/EGK irányelv VI. mellékletébe.
            
         
               (3)
            
            
               A 76/768/EGK irányelvet ezért ennek megfelelően módosítani kell.
            
         
               (4)
            
            
               Az ebben az irányelvben előírt intézkedések összhangban vannak a Kozmetikai Termékek Állandó Bizottságának véleményével,
            
         ELFOGADTA EZT AZ IRÁNYELVET:
   1. cikk
   A 76/768/EGK irányelv III. és VI. melléklete ezen irányelv mellékletével összhangban módosul.
   2. cikk
   (1)   A tagállamok legkésőbb 2010. szeptember 1-jén elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.
   Ezeket a rendelkezéseket 2011. március 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2010. február 1-jén.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 262., 1976.9.27., 169. o.
   
      (2)  HL L 241., 2008.9.10., 21. o.
   
      MELLÉKLET
      
                  1.
               
               
                  A 76/768/EGK irányelv III. mellékletének 1. részében közölt táblázat a következő bejegyzéssel egészül ki:
                  
                              Hivatkozási szám
                           
                           
                              Anyag
                           
                           
                              Korlátozások
                           
                           
                              Felhasználási feltételek és figyelmeztetések, amelyeket a címkén fel kell tüntetni
                           
                        
                              Felhasználási és/vagy alkalmazási terület
                           
                           
                              Engedélyezett legnagyobb koncentráció a kozmetikai késztermékben
                           
                           
                              Egyéb korlátozások és követelmények
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              „207
                           
                           
                              Ethyl Lauroyl Arginate HCl (INCI) (1)
                              
                              Ethyl-Να-dodecanoyl-L-arginate hydrochloride
                              CAS-szám: 60372-77-2
                              EK-szám: 434-630-6
                           
                           
                              
                                          a)
                                       
                                       
                                          szappanok
                                       
                                    
                                          b)
                                       
                                       
                                          korpásodás elleni samponok
                                       
                                    
                                          c)
                                       
                                       
                                          nem szórófejes dezodorok
                                       
                                    
                           
                              0,8 %
                           
                           
                              Nem a termékben lévő mikroorganizmusok kifejlődésének megakadályozására. E célt jól láthatóan fel kell tüntetni a terméken.
                           
                           
                               
                           
                        
            
                  2.
               
               
                  A 76/768/EGK irányelv VI. mellékletének 1. részében közölt táblázat a következő bejegyzéssel egészül ki:
                  
                              Hivatkozási szám
                           
                           
                              Anyag
                           
                           
                              Engedélyezett legnagyobb koncentráció
                           
                           
                              Korlátozások és követelmények
                           
                           
                              Felhasználási feltételek és figyelmeztetések, amelyeket a címkén fel kell tüntetni
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                        
                              „58
                           
                           
                              Ethyl Lauroyl Arginate HCl (INCI) (*) (2)
                              
                              Ethyl-Να-dodecanoyl-L-arginate hydrochloride
                              CAS-szám: 60372-77-2
                              EK-szám: 434-630-6
                           
                           
                              0,4 %
                           
                           
                              Ajakápolási termékekben, valamint szájápolási termékekben és spray-kben nem használható.
                           
                           
                               
                           
                        
            
         (1)  A tartósítószerként való felhasználás tekintetében lásd a VI. melléklet 1. részében az 58. számot.”
      
         (2)  A nem tartósítószerként való felhasználás tekintetében lásd a III. melléklet 1. részében a 207. számot.”